Storhoggfossen

Storhoggfossen er en foss i Suldal kommune i Rogaland. Den ligger i elva Ulla ved bygda Jøsenfjorden. Den har en total fallhøyde på 8 meter over en elvestrekning på 90 meter. Etter Ulla-Førre-utbyggingen på 1970-tallet er vannføringen i fossen sterkt redusert. 

I 1988 ble det bygget en laksetrapp i Storhoggfossen.

En del eldre lister over de høyeste fossene i Norge har med Storhoggfossen i Ulla, oppgitt med en fallhøyde på 210 meter.
Andre lister oppgir Storefoss, med samme fallhøyde.  Ifølge NVE må begge deler være feil.Brev fra NVE, privat korrespondanse. 24. februar 2021  Muligens skyldes feilen en forveksling mellom flere fosser: Storhoggfossen, Storefoss mellom Sandsavatnet og Ulla samt fossen i Fossajuvet i Ulladalen.   Den høye fossen i Fossajuvet eksisterer ikke lenger, etter Ulla-Førre-reguleringen.

 Se også 
Liste over fosser i Norge

 Referanser 

 Eksterne lenker 
 Bilde fra Storhoggfossen i 1920, Digitalt Museum

Kategori:Fosser i Rogaland
Kategori:Hjelmelands geografi
Kategori:Ullavassdraget